CELEX: 62018CN0342
Language: sk
Date: 2018-05-24 00:00:00
Title: Vec C-342/18 P: Odvolanie podané 24. mája 2018: Polskie Górnictwo Naftowe i Gazownictwo S.A. proti uzneseniu Všeobecného súdu (prvá komora) z 15. marca 2018 vo veci T-130/17, Polskie Górnictwo Naftowe i Gazownictwo S.A./Komisia

201807200192012932018/C 276/333422018CJC27620180806SK01SKINFO_JUDICIAL20180524242521Vec C-342/18 P: Odvolanie podané 24. mája 2018: Polskie Górnictwo Naftowe i Gazownictwo S.A. proti uzneseniu Všeobecného súdu (prvá komora) z 15. marca 2018 vo veci T-130/17, Polskie Górnictwo Naftowe i Gazownictwo S.A./Komisia
 ---documentbreak--- C2762018SK2410120180524SK0033241252Odvolanie podané 24. mája 2018: Polskie Górnictwo Naftowe i Gazownictwo S.A. proti uzneseniu Všeobecného súdu (prvá komora) z 15. marca 2018 vo veci T-130/17, Polskie Górnictwo Naftowe i Gazownictwo S.A./Komisia
   (Vec C-342/18 P)2018/C 276/33Jazyk konania: poľština
      Účastníci konania
   
   
      Odvolateľka: Polskie Górnictwo Naftowe i Gazownictwo S.A. (v zastúpení: M. Jeżewski, advokát)
   
      Ďalší účastník konania: Európska komisia
   
      Návrhy odvolateľky
   
   
            —
         
         
            zrušiť napadnuté uznesenie Všeobecného súdu Európskej únie z 15. marca 2018, ktorým bola zamietnutá žaloba spoločnosti Polskie Górnictwo Naftowe i Gazownictwo S.A. vo veci T-130/17 ako neprípustná,
         
      
            —
         
         
            rozhodnúť o prípustnosti a vyhlásiť za prípustnú žalobu spoločnosti Polskie Górnictwo Naftowe i Gazownictwo S.A. vo veci T-130/17, ktorou sa na základe článku 263 ZFEÚ navrhovalo zrušiť rozhodnutie Komisie C(2016) 6950 final z 28. októbra 2016 o skúmaní podmienok pre výnimku pre plynovod OPAL z pravidiel týkajúcich sa prístupu tretích osôb a tarifných predpisov stanovených v smernici Európskeho parlamentu a Rady č. 2003/55/ES (
                  1
               ),
         
      
            —
         
         
            vrátiť vec Všeobecnému súdu, ktorý rozhodne o dôvodnosti žaloby.
         
      
      Odvolacie dôvody a hlavné tvrdenia
   
   
            1.
         
         
            Nesprávny výklad článku 263 ZFEÚ založený na predpoklade, že odvolateľka nie je rozhodnutím Komisie priamo dotknutá.
            V rámci tohto odvolacieho dôvodu odvolateľka uvádza, že Všeobecný súd sa nesprávne domnieval, že odvolateľka nie je rozhodnutím Komisie priamo dotknutá. Názor Všeobecného súdu je v rozpore s doterajšou judikatúrou, podľa ktorej hospodárski účastníci, ktorí nie sú regulačnými orgánmi – adresátmi rozhodnutia – sú rozhodnutím Komisie priamo dotknutí. Odvolateľka predovšetkým uvádza, že nemecký regulačný orgán chcel zjavne poskytnúť vyňatie z regulácie.
         
      
            2.
         
         
            Nesprávny výklad článku 263 ZFEÚ založený na predpoklade, že odvolateľka nebola rozhodnutím Komisie osobne dotknutá.
            V rámci tohto odvolacieho dôvodu odvolateľka uvádza, že v jej situácii ide o prípad osobnej dotknutosti v zmysle judikatúry k prípustnosti žalôb. V dôsledku svojho postavenia na trhu je sporným rozhodnutím osobne dotknutá. Toto rozhodnutie má na ňu vplyv aj v dôsledku jej postavenia ako vlastníčky plynovodu Jamał, ktorý konkuruje plynovodu OPAL (ktorý je predĺžením plynovodu NordStream), ako aj v dôsledku situácie hospodárskeho subjektu, ktorý je povinný zaistiť bezpečnosť zásobovania plynom.
         
      
            3.
         
         
            Nesprávny výklad článku 263 ods. 4 in fine ZFEÚ založený na predpoklade, že sporné rozhodnutie nie je regulačný akt
            V rámci tohto odvolacieho dôvodu odvolateľka uvádza, že rozhodnutie Komisie je regulačným aktom a posúdenie Všeobecným súdom bolo v tomto smere nesprávne.
         
      (
         1
      )	Smernica Európskeho parlamentu a Rady z 26. júna 2003 o spoločných pravidlách pre vnútorný trh so zemným plynom, ktorou sa ruší smernica 98/30/ES (Ú. v. ES L 176, 15.7.2003, s. 57; Mim. vyd. 12/002, s. 230).